Renaissance (Beyoncén albumi)

Renaissance on yhdysvaltalaisen laulaja Beyoncén seitsemäs studioalbumi. Albumi julkaistiin 29. heinäkuuta 2022 Parkwood Entertainmentin ja Columbia Recordsin kautta. Albumi oli Beyoncén ensimmäinen soolostudiojulkaisun sitten vuoden 2016 Lemonaden, ja on laulajan koronaviruspandemian aikana äänittämän albumitrilogian ensimmäinen osa. 

Albumi ammentaa afroamerikkalaisilta lähtöisin olevista tanssimusiikin genreistä, kuten discosta ja house-musiikista. Se toimii kunnianosoituksena näiden genrejen pioneereille sekä queer-kulttuurille. Levyllä vierailevat muun muassa Grace Jones, Tems ja Beam. 

Albumia edelsi single ”Break My Soul”  joka julkaistiin 20. kesäkuuta 2022. Single ”Cuff It” julkaistiin 30. syyskuuta 2022, sitä seurasivat singlet ”America Has a Problem” 19. toukokuuta 2023 ja ”Virgo’s Groove” 2. kesäkuuta 2023. 

Renaissance sai yhdeksän ehdokkuutta ja oli ehdolla vuoden albumiksi vuoden 2023 Grammy-gaalassa. Albumi voitti näistä neljä, muun muassa parhaan tanssi/elektronisen musiikin albumin palkinnon.

 Taustaa 
Albumin julkaisusta ilmoitettiin 16. kesäkuuta Beyoncén ja musiikin suoratoistopalvelu Tidalin sosiaalisen median tileillä. Albumin ensimmäinen single, 90-luvun house-musiikista ammentava ”Break My Soul”, julkaistiin 20. kesäkuuta 2022. Kappale nousi Billboard Hot 100 -listan kärkeen. Renaissancen markkinointistrategiaa ja suoraviivaista julkaisua on kutsuttu Beyoncélle poikkeuksellisen konventionaaliseksi, sillä hänen kaksi aikaisempaa albumiaan, Lemonade ja Beyoncé, olivat yllätysjulkaisuja.

Beyoncé kertoi 30. kesäkuuta 2022 julkaistussa Instagram päivityksessä koronaviruspandemian aikana äänitetyn albumin luonnin tarjonneen hänelle ”mahdollisuuden unelmoida ja paeta pelottavaa aikaa maailmassa.” sekä ”mahdollisuuden tuntea oloni vapaaksi ja seikkailunhaluiseksi aikana, jolloin kaikki muu oli liikkumatta”. Albumin julkaisua edeltäneessä viestissä Beyoncé kertoi omistavansa albumin aidsiin kuolleelle Johnny-sedälleen. Samassa viestissä hän mainitsi Johnnyn olleen suuri vaikutus albumin luomisessa, sillä hän oli ensimmäinen, joka altisti hänet Renaissancen perustana toimivalle tanssi ja klubimusiikille.

Albumi vuosi internetiin kaksi päivää ennen sen virallista julkaisua. Useat lähteet raportoivat vuodon johtuneen erästä liian aikaisin myyntiin laitettuja CD-levyjä Euroopassa.

Levyä tuki kesällä 2023 Renaissance World Tour kiertue.

 Kritiikki 
Albumin kappale ”Heated” herätti kritiikkiä. Kappaleessa käytettiin kahdesti halventavaa termiä ”spaz”, jota käytetään usein viittaamaan ihmistä, jolla on CP-oireyhtymädiagnoosi ja mielenterveysongelmia. Kappaleen sanoitus muutettiin kritiikin seurauksena "blastiksiksi". 

R&B laulaja Kelis syytti Beyoncéa hänen kappaleensa ”Milkshake” luvattomattomasta käytöstä interpolaationa Renaissancen ”Energy” kappaleella. Kelisin mukaan Beyoncé eivätkä hänen tiiminsä olleet lähestyneet häntä ennen albumin julkaisua kappaleen käytöstä. Interpolaatio poistettiin musiikin suoratoistopalveluista elokuun 2023 alussa.

 Kappaleet 

















 Samplet ja interpolaatiot 
Beyoncé teki yhteistyötä sekä samplasi useita tanssimusiikin uranuurtajia ja edelläkävijöitä albumillaan. Albumin runsas näytteiden ja sovitusten käyttö herätti keskustelua niiden roolista nykymusiikissa sekä niihin liittyvästä politiikasta ja käytänteistä.

Lista levyn hyödyntämistä kappaleista: 

 ”I'm That Girl”
 Sisältää elementtejä Tommy Wright III ja Princess Lokon esittämästä kappaleesta ”Still Pimpin”, jonka ovat kirjoittaneet Tommy Wright III ja Andrea Summers.
 ”Cozy”
 Sisältää otteen televisiopersoona Ts Madisonin puheesta ”Bitch I'm Black”.
 Sisältää samplen Lidell Townsell ja M.T.F esittämästä kappaleesta ”Get With U”, jonka on kirjoittanut Curtis Alan Jones.
 Sisältää samplen kappaleesta Danube Dancen kappaleesta ”Unique”, jonka on kirjoittanut Kim Cooper ja Peter Rauhofer.
 ”Alien Superstar”
 Sisältää interpolaation Right Said Fredin esittämästä kappaleesta ”I'm Too Sexy”, jonka on kirjoittanut Rob Manzoli, Richard Fairbrass, and Christopher Fairbrass.
 Sisältää samplen Foremost Poetsin esittämästä ”Moonraker” kappaleesta, jonka on kirjoittanut John Michael Cooper.
 Sisältää otteen Barbara Ann Teerin ”Black Theatre” puheesta tämän spoken word albumiltaan Black Drama.
 Sisältää samplen Danube Dancen esittämästä kappaleesta ”Unique”, jonka on kirjoittanut Kim Cooper ja Peter Rauhofer.
 ”Cuff It”
 Sisältää interpolaation Teena Marien esittämästä kappaleesta ”Ooh La La La”, jonka on kirjoittanut Mary Brockert and Allen McGrier.
 ”Energy”
 Sisältää interpolaation Teena Marien esittämästä kappaleesta ”Ooh La La La”, jonka on kirjoittanut Mary Brockert and Allen McGrier.
 Sisältää samplen Big Freedian esittämästä ”Explode” kappaleesta, jonka on kirjoittanut Freddie Ross and Adam Piggot.
 Sisältää interpolaation Kelisin kappaleesta ”Milkshake”, jonka on kirjoittanut Pharrell Williams ja Chad Hugo.
 ”Break My Soul”
 Sisältää elementtejä Robin S:n esittämästä ”Show Me Love” kappaleesta, jonka on kirjoittanut Allen George ja Fred McFarlane.
 Sisältää samplen Big Freedian esittämästä ”Explode” kappaleesta, jonka on kirjoittanut Freddie Ross and Adam Piggot.
 ”Church Girl”
 Sisältää samplen Clark Sistersien esittämästä kappaleesta ”Center of Thy Will”, jonka on kirjoittanut Elbernita Clark.
 Sisältää elementtejä ja interpolaatioita DJ Jimin esittämästä ”Where They At” kappaleesta, jonka on kirjoittanut Jimi Payton, Dion Norman, ja Derrick Ordogne.
 Sisältää elementtejä ja interpolaatioita Lyn Collinsin esittämästä kappaleesta ”Think (About It)”, jonka on kirjoittanut James Brown.
 Sisältää elementtejä Showboysin esittämästä kappaleesta ”Drag Rap (Triggerman)”, jonka on kirjoittanut Orville Hall and Phillip Price. 
 Sisältää samplen Grover Washington Jr. esittämästä kappaleesta ”Mister Magic”, jonka on kirjoittanut Ralph MacDonald ja William Salter.
 ”Heated”
 Sisältää samplen Travis Garlandin esittämästä ”Where To Land” kappaleesta, jonka on kirjoittanut Travis Garland ja The Stereotypes.
 ”America Has a Problem”
 Sisältää samplen Kilo Alin esittämästä kappaleesta ”Cocaine”, jonka on kirjoittanut Tino McIntosh ja Andrell Rogers.
 ”Pure/Honey”
 Sisältää samplen Moi Reneen esittämästä ”Miss Honey” kappaleesta, jonka on kirjoittanut Andrew Richardson, Count Maurice ja Moi Renee.
 Sisältää samplen Kevin Aviancen esittämästä kappleesta ”Cunty (Wave Mix)”, jonka on kirjoittanut Eric Snead ja Jerel Black.
 Sisältää samplen Kevin Jz Prodigyn ja MikeQ:n  esittämästä kappaleesta ”Feels Like”, jonka on kirjoittanut Michael Cox and Kevin Bellmon.
 ”Summer Renaissance”
 Sisältää elementtejä ja interpolaatioita Donna Summerin esittämästä ”I Feel Love” kappaleesta, jonka on kirjoittanut Donna Summer, Giorgio Moroder, ja Pete Bellotte. 

 Listasijoitukset 
Renaissance debytoi Billboard 200 -listan ensimmäisenä, albumi on Beyoncén seitsemäs listan kärkeen yltänyt 
ListaSijoitus Britannian albumilista1 Ranskan albumilista1 Suomen virallinen albumilista3 Sverigetopplistan1 Billboard 2001

 Arvostelut 
 Keskisuomalainen: 
 Rumba: 8,8/10
 Soundi: 
 Huomautukset 

 Lähteet 

Luokka:Beyoncén albumit
Luokka:Vuoden 2022 albumit

Luokka:Grammy-palkitut albumit